CELEX: 62015CA0321
Language: et
Date: 2017-03-08 00:00:00
Title: Kohtuasi C-321/15: Euroopa Kohtu (viies koda) 8. märtsi 2017. aasta otsus (Cour constitutionnelle’i eelotsusetaotlus – Luksemburg) – ArcelorMittal Rodange et Schifflange SA versus Luksemburgi Suurhertsogiriik (Eelotsusetaotlus — Keskkond — Euroopa Liidu kasvuhoonegaaside heitkogustega kauplemise süsteem — Direktiiv 2003/87/EÜ — Artikli 3 punkt a — Artiklid 11 ja 12 — Käitise tegevuse lõpetamine — Kasutamata kvootide tagastamine — Ajavahemik 2008 – 2012 — Hüvitise mittemaksmine — Kasvuhoonegaaside saastekvootidega kauplemise süsteemi ülesehitus)

8.5.2017   
            
            
               ET
            
            
               Euroopa Liidu Teataja
            
            
               C 144/4
            
         Euroopa Kohtu (viies koda) 8. märtsi 2017. aasta otsus (Cour constitutionnelle’i eelotsusetaotlus – Luksemburg) – ArcelorMittal Rodange et Schifflange SA versus Luksemburgi Suurhertsogiriik
   (Kohtuasi C-321/15) (1)
   
   ((Eelotsusetaotlus - Keskkond - Euroopa Liidu kasvuhoonegaaside heitkogustega kauplemise süsteem - Direktiiv 2003/87/EÜ - Artikli 3 punkt a - Artiklid 11 ja 12 - Käitise tegevuse lõpetamine - Kasutamata kvootide tagastamine - Ajavahemik 2008 – 2012 - Hüvitise mittemaksmine - Kasvuhoonegaaside saastekvootidega kauplemise süsteemi ülesehitus))
   (2017/C 144/04)
   Kohtumenetluse keel: prantsuse
   
      Eelotsusetaotluse esitanud kohus
   
   Cour Constitutionelle
   
      Põhikohtuasja pooled
   
   
      Hageja: ArcelorMittal Rodange et Schifflange SA
   
      Kostja: Luksemburgi Suurhertsogiriik
   
      Resolutsioon
   
   Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (muudetud Euroopa Parlamendi ja nõukogu 11. märtsi 2009. aasta määrusega (EÜ) nr 219/2009) tuleb tõlgendada nii, et sellega ei ole vastuolus liikmesriigi õigusnormid, mis lubavad pädeval asutusel nõuda ilma selle eest hüvitist maksmata täielikult või osaliselt tagasi ärakasutamata kvoodid, mis eraldati käitajale alusetult seetõttu, et viimatinimetatu rikkus kohustust pädevat asutust käitise kasutamise lõpetamisest õigel ajal teavitada.
   Kvoote, mis eraldati pärast seda, kui käitaja lõpetas tegevuse käitises, millele kvoodid eraldati, ilma et ta oleks pädevat asutust tegevuse lõpetamisest eelnevalt teavitanud, ei saa käsitleda „saastekvootidena“ direktiivi 2003/87 (muudetud määrusega nr 219/2009) artikli 3punkti a tähenduses.
   
      (1)  ELT C 294, 7.9.2015.